জানা যায়, রাজধানীর ব্যস্ততম এবং চওড়া সড়কেই দুর্ঘটনা বেশি ঘটে। এয়ারপোর্ট রোড থেকে টঙ্গীব্রিজ, আমীনবাজার থেকে সাভার, যাত্রাবাড়ী, শনির আখড়া, ডেমরা, ঢাকা-চিটাগাং সড়ক, প্রেসক্লাব থেকে শাহবাগ, বিশ্বরোড, মগবাজার থেকে মহাখালী এলাকায় দুর্ঘটনা বেশি ঘটে। এসব এলাকার অনেক স্থানে রাস্তা পারাপারের জন্য ওভার ব্রিজ বা আন্ডারপাস নেই। যেখানে রয়েছে তারও যথাযথ ব্যবহার হচ্ছে না।  বিভিন্ন থানায় সড়ক দুর্ঘটনায় দায়ের হওয়া মামলার খোঁজ নিয়ে জানা যায়, বেশিরভাগ ঘটনায় দায়ী ব্যক্তির কোনো সাজা হয়নি। আইনের ফাঁকফোকর দিয়ে বেরিয়ে যায় তারা। বেশিরভাগ মামলা ইচ্ছা বা অনিচ্ছায় আপস-মীমাংসা হয়ে যায়।